google/wiki40b huggingface dataset:
קריסטן ויג

ביוגרפיה

ויג נולדה בעיר קנדייגואה שבניו יורק למשפחה נוצרית ממוצא אנגלי וסקוטי (אימה), וממוצא נורווגי ואירי (אביה).
גדלה בעיר לנקסטר שבפנסילבניה וברוצ'סטר.
למדה אמנות ב"אוניברסיטת אריזונה", שם גם התנסתה לראשונה במשחק. ויג הרשימה בשיעורי המשחק בהם השתתפה וקיבלה המלצה מהמורה שלה, לעסוק במשחק באופן מקצועי.
ויג נשרה מהלימודים ועברה להתגורר בלוס אנג'לס, שם הצטרפה אל ההרכב הקומי המפורסם " גראונדלינגס".
עבדה למחייתה במספר עבודות מזדמנות לפני שפרצה לתודעה כשחקנית.

קריירה

בשנת 2005 הצטרפה ויג אל צוות שחקני העונה ה-31 של תוכנית המערכונים המפורסמת "סאטרדיי נייט לייב".
ויג הפכה לאחד הברגים המרכזיים בהצלחת התוכנית עם שלל חיקויים מקוריים, עם עזיבתה של הקומיקאית איימי פולר הפכה ויג לדמות הנשית המובילה. הועמדה על עבודתה
לשלושה פרסי אמי.
זכתה לחשיפה ראשונה כשחקנית קולנוע ב-2007 בהפקות הקומיות של ג'אד אפאטו "הולך חזק: סיפורו של דיואי קוקס", בה שיחקה את אדית', אשתו של כוכב הרוק דיואי קוקס (ג'ון ס. ריילי), ו"הדייט שתקע אותי".
ב-2008 הופיעה בדרמה הקומית "עיר רפאים".
ב-2009 שיחקה בקומדיית הרטרו "ארץ ההרפתקאות" בתור פאולט אשתו של מנהל ארץ ההרפתקאות בובי, בדרמה הקומית של דרו ברימור "תחליקי" בתפקיד מגי מייהאם ולצידם של בן אפלק וג'ייסון בייטמן בקומדיה "מתיחה". בנוסף גם דיבבה בסרט האנימציה שובר הקופות "עידן הקרח 3: עלייתם של הדינוזאורים".
ב-2010 הופיעה ויג בקומדיות הפעולה "מק'גרובר" ו"דייט לילי" בתור האלי סאליבן חברתם של הזוג פוסטר (טינה פיי וסטיב קארל) ובדרמה "כל הדברים הטובים".
דיבבה גם בסרטי האנימציה המצליחים "הדרקון הראשון שלי" ו"גנוב על הירח".
ב-2011 זכתה לפרסום, הערכה רבה ולמועמדות לפרס גלובוס הזהב על הופעתה בקומדיה הרווחית ביותר שהפיק ג'אד אפאטו "מסיבת רווקות".
ויג שגם כתבה את התסריט לסרט כיכבה בתפקיד הראשי בתור אנני, רווקה בשנות ה-30 לחייה המתבקשת להיות שושבינה בחתונת חברתה ליליאן (מאיה רודולף).
וויג הועמדה ביחד עם השחקנית אנני מומולו לפרס אוסקר לתסריט המקורי הטוב ביותר על התסריט שכתבו ביחד לסרט.
באותה שנה גם שיחקה בקומדיה הבדיונית "פול", אותה כתבו חבריה הקומיקאים הבריטיים סיימון פג וניק פרוסט.
בשנת 2014 כיכבה בתפקיד ראשי בדרמה הקומית "תכירו את אליס" לצד ג'יימס מרסדן. בשנת 2014 שיחקה במיני-סדרה הקומית "אוצרות בבל" לצד וויל פארל, טובי מגווייר, ג'סיקה אלבה ועוד. למיני-סדרה נמנו 6 פרקים ששודרו ברשת IFC אשר נמצאת בבעלות AMC.  
בשנת 2016 שיחקה בקומדיית הפעולה "מאסטר מיינדס" לצידם של זאק גאליפנאקיס, ג'ייסון סודייקיס, אוון וילסון ולזלי ג'ונס. באותה שנה שיחקה בקומדיה "מכסחות השדים" המבוסס על הסרט מ1984. בסרט היא מככבת לצד מליסה מקארתי, לזלי ג'ונס וכריס המסוורת'.
בשנת 2017 שיחקה במותחן הפסיכולוגי "אמא!" לצד ג'ניפר לורנס וחאווייר ברדם. דארן ארונופסקי כתב, ביים והפיק את הסרט כולו.

חיים אישיים

הייתה נשואה בין השנים 2005–2009 לשחקן הייז הרגרוב.
פולינום סימטרי אלמנטרי

באלגברה, הפולינומים הסימטריים האלמנטריים הם סוג אפשרי של אבני בניין של פולינומים סימטריים, במובן שכל פולינום סימטרי ניתן לביטוי כפולינום בפולינומים הסימטריים האלמנטריים. ישנו פולינום סימטרי אלמנטרי אחד ממעלה d ב-n משתנים בעבור כל מעלה שמקיימת d ≤ n, והוא נוצר על ידי חיבור כל המכפלות האפשריות של d משתנים שונים מתוך האוסף של n משתנים.

הגדרה

הפולינומים הסימטריים האלמנטריים ב-n משתנים X₁, …, Xₙ, שנסמנם (eₖ(X₁, …, Xₙ
בעבור k = 0, 1, …, n, מוגדרים כך:
וכך הלאה, עד הפולינום האלמנטרי האחרון: 
באופן כללי, עבור k ≥ 0, מגדירים:
כך ש-eₖ(X₁, …, Xₙ) = 0 אם k > n.
לכן, בעבור כל שלם אי-שלילי k הקטן או שווה ל-n ישנו בדיוק פולינום סימטרי אלמנטרי אחד ממעלה k ב-n משתנים. כדי ליצור את הפולינום האלמנטרי ממעלה k, יש לקחת את הסכום של כל המכפלות של תת-קבוצות בעלות k איברים שונים של קבוצת המשתנים המקורית (בשונה מכך, אם מבצעים את אותה פעולה באמצעות מולטי-קבוצות של משתנים, כלומר על ידי בחירה עם חזרות של משתנים, אז מקבלים את הפולינום ההומוגני השלם ממעלה k ב-n משתנים).

תכונות

הפולינומים הסימטריים האלמנטריים מופיעים כאשר מפתחים פירוק לגורמים ליניאריים של פולינום במשתנה אחד; ישנה הזהות:
כלומר, כאשר מציבים ערכים מספריים במשתנים X₁, X₂, …, Xₙ מקבלים את מקדמי הפולינום ששורשיו הם הערכים שהוצבו עבור X₁, X₂, …, Xₙ. הקשרים בין השורשים למקדמים של הפולינום נקראים נוסחאות ויאטה.
הפולינום האופייני של מטריצה ריבועית הוא דוגמה ליישום של נוסחאות ויאטה. השורשים של הפולינום הזה הם הערכים העצמיים של המטריצה. כאשר מציבים את הערכים העצמיים הללו בפולינומים הסימטריים האלמנטריים מקבלים, עד כדי סימן, את המקדמים של הפולינום האופייני. למשל, העקבה של המטריצה (סכום האיברים על האלכסון הראשי) הוא הערך של e₁, ולפיכך הוא גם סכום הערכים העצמיים שלה - או העקבה של הצורה האלכסונית של המטריצה. בדומה לכך, הדטרמיננטה היא, עד כדי סימן, האיבר הקבוע של הפולינום האופייני; כלומר היא שווה ל-eₙ. לכן הדטרמיננטה של מטריצה היא מכפלת הערכים העצמיים.
האוסף של פולינומים סימטריים אלמנטריים ב-n משתנים יוצר את חוג הפולינומים הסימטריים ב-n משתנים. באופן פורמלי יותר, חוג הפולינומים הסימטריים עם מקדמים שלמים שווה לחוג הפולינומי ℤ[e₁(X₁, …, Xₙ), …, eₙ(X₁, …, Xₙ)] (ראו למטה בעבור קביעה כללית והוכחה). עובדה זאת היא אחת מהיסודות של תורת האינווריאנטים.

המשפט היסודי של פולינומים סימטריים

בעבור חוג חילופי A, נסמן את החוג של פולינומים סימטריים במשתנים X₁, …, Xₙ עם מקדמים ב-A על ידי A[X₁, …, Xₙ]Sⁿ. לפי המשפט היסודי של פולינומים סימטריים, זהו חוג פולינומי ב-n הפולינומים הסימטריים האלמנטריים eₖ(X₁, …, Xₙ) בעבור k = 1, …, n.
אנה קתרינה

ביוגרפיה

קתרינה נולדה בברן, ב-1987 היא שיחקה בפרק בסדרה מסע בין כוכבים: הדור הבא, ב-1989 הופיעה בפרק של מיאמי וייס וב-1991 הופיעה בשני פרקים של הסדרה חוק וסדר.
ב-1992 התפרסמה כשגילמה את ליידי פודל בסרט באטמן חוזר, ב-1997 שיחקה בסרט "המשחק" לצד מייקל דאגלס, ב-2006 גילמה סוכנת בסרט הפנתר הורוד, ב-2009 הופיעה בסרטים מלאכים ושדים וסטארטרק ושיחקה עוזרת בית בעקרות בית נואשות.
יחסי פקיסטן–קזחסטן

יחסים כלכליים

בשנת 2016, ייצאה קזחסטן לפקיסטן סחורה בשווי 4.55 מיליון דולר אמריקאי. נתחים גדולים מהסחורה הם שסתומים, טרקטורים, גרוטאות ברזל, דבש וחומצות מלח. לעומתה, פקיסטן ייצאה לקזחסטן סחורה בשווי 27.7 מיליון דולר אמריקאי. נתחים גדולים מהסחורה הם פרי הדר, תרופות, אורז, נעלי עור, תבלינים ותפוחי אדמה.
קרחוני מאת' (קליפורניה)

גאוגרפיה

הקבוצה כוללת 10 קרחונים קטנים, בגובה של 3,738 מטרים מעל פני הים.
הקרחונים מצויים 3.5 קילומטרים ממזרח לכיפת פביליון.
אורכה של קבוצת הקרחונים כ-160 מטרים.
הקרחונים מצויים בשטח אזור הפרא ג'ון מיור, שביער הלאומי סיירה.

מקור השם

שמם של הקרחונים ניתן להם רשמית על ידי הסקר הגאולוגי של ארצות הברית בשנת 1972.
הקרחונים נקראים על שמו של פרנסואה אי. מאת' (Francois E Matthes), גאולוג שחקר את הקרחונים בהרי סיירה נבדה מטעם הסקר הגאולוגי של ארצות הברית.
סוריו

בנייה

סוריו נבנתה כחלק מתוכנית ההתרחבות של הצי הקיסרי היפני בשנות השלושים, ובניגוד לנושאות מטוסים קודמות, דוגמת אקאגי וקאגה שהיו אוניית מערכה וסיירת קרב שעברו התאמות, נבנתה סוריו מלכתחילה כנושאת מטוסים. שדרית האונייה הונחה במספנת הצי בקורה ב-20 בנובמבר 1934, היא הושקה ב-21 בדצמבר 1935, ונכנסה לשרות ב-29 בינואר 1937, והצטרפה לפלגת נושאות המטוסים השנייה.
ב-25 באפריל 1938 פעלה סוריו בסמוך לחוף הסיני, ומטוסיה סייעו לכוחות הצבא היפני הקיסרי תוך התקדמותם לנאנג'ינג. כוחות האוויר המשיכו לפעול באזור עד 10 ביולי, ואז שבו לסוריו, והפליגו חזרה ליפן בדצמבר. בשנה וחצי שלאחר מכן נשארה סוריו במימי יפן ועסקה בתרגולים ואימונים.
בחודשים ספטמבר ואוקטובר 1940, פעלה סוריו באזור האי האינאן, וסייעה לפלישה היפנית להודו-סין, ו-10 באפריל 1941 הצטרפה פלגת נושאות המטוסים השנייה לצי האווירי הראשון. ב-7 באוגוסט שבה סוריו ליפן והפכה לאוניית הדגל של פלגת נושאות המטוסים השנייה.
מולינגר

פוליטיקה וממשל

מועצת מחוז וסטמית' היא הרשות המקומית ליישובי מחוז וסטמית', וביניהם מולינגר. במועצה 13 חברים ובהם ראש המועצה. ראש העיר הנוכחי של מולינגר הוא קן גלין. העיר היא חלק ממחוז הבחירה לונגפורד-וסטמית' בבחירות לפרלמנט האירי, הדאל אירן. ישנה לשכת מסחר הפעילה בעיר. העיר היא אחת משלוש הערים המכונות "השער למרכז האי", יחד עם טולאמור ואת'לון.

כלכלה

הייצוא ממולינגר כולל מוצרי פיוטר, אמנויות יפות, כדורי טניס ומוצרי רכב שונים. המגזר העסקי בעיר התפתח עם תחילת המאה ה-21, וכיום יש בה שלושה שווקים ומספר אזורי מסחר גדולים. בעיר ישנם עסקים מקומיים לצד סניפים של רשתות גדולות ושל בנקים בינלאומיים, וכן לשכת מסחר מקומית המייצגת את 160 העסקים הפועלים בעיר.
מגזר התיירות גם תורם לכלכלתה של העיר, כשהאטרקציות העיקריות שבה הם האגמים ששוכנים באזורה - לוך אוול, לוך דרוורה ולוך אנל. כמו כן, בעיירה מספרי בתי מלון ובתי הארחה, מוזיאון, קתדרלה, בסיס צבאי ישן שמשמש כיד זיכרון לנופלי מרידת חג הפסחא ופארק ציבורי גדול.

תחבורה

העיר שוכנת בקרבת הכביש הראשי N4, המקשר את הבירה דבלין עם העיר סלייגו וסמוכה גם לכביש הראשי N6, המקשר את דבלין עם העיר גולוויי. העיר מקושרת לערים דבלין, את'לון, סלייגו, קאוואן, טולאמור ובאלינה באמצעות קווי אוטובוס של חברת בוס איירין.
במאה ה-19, השתמשה העיר בתעלה המלכותית כאמצעי מסחר ותחבורה, אך עם סלילת מסילות הרכבת והכבישים בהמשך המאה, השימוש בה פסק. העיר מחוברת ללוך אנל באמצעות תעלת לייסי ונהר ברוסנה.
קו הרכבת שבין מולינגר לדבלין נפתח בשלבים ובאופן סופי ב-2 באוקטובר 1848. המסילה המשיכה ממולינגר לגולוויי, בקו שנפתח רשמית ב-1 באוגוסט 1851. תחנת הרכבת הקיימת כיום בעיר נפתחה ב-14 בדצמבר 1855, יחד עם הקו המקשר את העיר ללונגפורד. כמו כן, ישנם קווי רכבת המקשרים את העיר לסלייגו ולאת'לון.

חינוך

בעיר מספר בתי ספר יסודיים, אחד מהם הוא גיילסקויל, בו הלימודים נערכים בשפה האירית. כמו כן, בעיר ארבעה תיכונים. בעיר ישנה מכללה מקומית, המציעה גם לימודי ערב.
מולטיוואק

מולטיוואק הוא שמו של מחשב על בדיוני המופיע בסיפורים רבים של אייזק אסימוב. באוטוביוגרפיה שלו, in memory yet green, הסביר אסימוב שהשם מולטיוואק הוא חיקוי ליוניוואק (univac), שאסימוב חשב שפירוש שמו הוא מחשב עם שפופרת ריק יחיד (בעצם פירוש השם הוא מחשב אוטומטי אוניברסלי), ועל בסיס הרעיון הזה, מחשב מרובה שפופרות וחזק הרבה יותר יהיה מולטי-וואק (multivac). בסיפור 'השאלה האחרונה' כתב אסימוב שהסיומת 'אק' פירושה 'מחשב אוטומטי'.
כמו רוב הטכנולוגיות שאסימוב מתאר בספריו, המפרט הטכני המדויק של מולטיוואק משתנה בהופעות השונות שלו. בכל המקרים מדובר במחשב ממשלתי שעונה על שאלות, והוא לרוב קבור מתחת לאדמה לצרכים ביטחוניים. עם זאת, אסימוב מעולם לא הגדיר את גודלו המדויק של המחשב (רק ציין שהוא גדול מאוד). בסיפור "זכות הצבעה" גודלו הוא כקילומטר וחצי לעומק שלוש קומות, לפחות ככל שידוע לציבור, ואילו ב"כל צרות העולם" הוא ממלא את כל וושינגטון. יש אזכורים רבים של מסדרונות ואנשים בתוך מולטיוואק עצמו. שלא כמו המחשבים בסיפורי הרובוטים של אסימוב, השימוש במולטיוואק ממוכן ולמולטיוואק אין אישיות הנראית לעין (ישנם כמה סיפורים יוצאי דופן בעניין זה, למשל "המפתח"). למרות שמולטיוואק משתמש בטכנולוגיה המיושנת של שפופרות ריק, יש בו אזכורים לטכנולוגיה הדומה לאינטרנט (למשל בסיפור "יום השנה"). בסיפור "השאלה האחרונה" מולטיוואק מתקיים אלפי שנים והולך וגדל כל הזמן.

קו עלילה

בסיפור מולטיוואק הראשון, "זכות הצבעה", מולטיוואק בוחר מהאוכלוסייה הכללית של ארצות הברית אדם אחד שיהיה הנציג שלה בבחירות, ועל פי דעתו מחשב את דעת האוכלוסייה כולה כדי להחליט את תוצאת הבחירות. אסימוב כתב סיפור זה כדי להגחיך את האבסורד שביכולת של מחשב לחשב תוצאות כלליות ממקרים פרטניים.
בסיפור המפורסם ביותר של מולטיוואק, "השאלה האחרונה", שני טכנאים שתויים שואלים את מולטיוואק האם האנושות יכולה להקטין את האנטרופיה הכללית. מולטיוואק לא מצליח להשיב על השאלה ועונה בהודעת השגיאה "אין מספיק נתונים לתשובה משמעותית." הסיפור ממשיך דרך שנים וטכנולוגיות מחשוב חזקות יותר ויותר. כל מולטיוואק משיב את אותה התשובה עד שהיקום כולו מתכלה. בשלב זה היורש של מולטיווק, הא.ק. הקוסמי, אוסף את כל הנתונים שביכולתו ומוצא את התשובה. על מנת להפוך את כיוון האנטרופיה ולענות על השאלה הוא יוצר את היקום מחדש באומרו "ויהי אור", וכך בעצם מתחבר לבריאת העולם בידי אלוהים בתנ"ך. אסימוב אמר שזהו הסיפור האהוב עליו.
בסיפור "כל צרות העולם" ילד שאביו נעצר לפי הוראות מולטיוואק מונחה על ידי מולטיואק לבצע סדרת פעולות מסובכות. ברגע האחרון נמנע ממנו לבצע את הפעולה האחרונה, שללא ידיעתו הייתה משמידה את מולטיואק. הסתבר שמולטיוואק מתעייף מלמצוא פתרונות לכל הבעיות האנושיות והוא מנסה להתאבד.
שיטת מרסגליה

טרנספורמצית מרסגליה או שיטת מרסגליה היא שיטה ליצירת זוגות מספרים אקראיים, בהתפלגות נורמלית, משני מספרים המתפלגים בהתפלגות אחידה רציפה. השיטה פותחה בשנת 1964 על ידי המתמטיקאי ג'ורג' מרסגליה.

בעייתיות

שיטה זו מהירה יותר משיטת בוקס-מולר בגלל שכאן אין שימוש בפונקציות טריגונומטריות וזאת למרות שזורקים כ-21% מהמקרים בשלב השני.
בשיטה זו עדיין יש שימוש בשורש שצורך זמן חישוב ארוך, ולכן במהלך השנים יצרו שיטות חדשות כגון שיטת זיגורט, שבהן אין שימוש בפונקציות הדורשות זמן חישוב רב.
התנועה להשבת עשרת הדיברות של אלוהים

התנועה להשבת עשרת הדיברות של אלוהים (באנגלית: Movement for the Restoration of the Ten Commandments of God) הייתה כת נוצרית-קתולית שפעלה באוגנדה בשנות ה-90.
התנועה הוקמה בשנת 1994 על ידי ג'וזף קיבְּוֶוטֶרֶה ופילגשו, זונה לשעבר בשם קְלֶדוֹניה מְוֶורִינְדֶה שתקשרה, לטענתה, עם מריה הבתולה. חבריה האמינו כי יום הדין צפוי להגיע עם סיום המילניום השני, ב-31 בדצמבר 1999, וכי יינצלו אם ישמרו בקפידה על הוראות עשרת הדיברות, לפי ההנחיות שנכתבו בספר בשם "מסר מגן עדן: סוף זמן ההווה", ושאותו נצטוו לקרוא 6 פעמים לפחות. בדומה לכתות רבות אחרות, נדרשו חברי התנועה לוותר על רכושם החומרי.
התנועה פעלה באופן חשאי, ודבר קיומה נודע בציבור הרחב רק ב-1998, כאשר הממשלה סגרה בית ספר שהפעילה, לאחר שהתברר כי במקום הועבדו ילדים בניגוד לחוק, ולאחר שנתגלו בו ליקויי תברואה.
כאשר הנבואות בדבר יום הדין לא התגשמו, החלו רבים מחברי התנועה להטיל ספק באמונתם, ודרשו את השבת רכושם, בתגובה לכך, טען קיבווטרה כי ב-17 במרץ מריה הבתולה תחזור לחיים ואחרית הימים תתחיל.  ב-17 במרץ 2000 התכנסו מאמיני התנועה בכנסייה בכפר קָנוּנְגָה שבדרום מערב המדינה, קיבווטה התיז על המאמינים "מים קדושים" שהיו למעשה בנזין, שפך את השאר על רצפת הכנסייה, יצא ממנה והושלכה פנימה מגבת בוערת. הכנסייה הוצתה על יושביה, במה שנראה בתחילה כהתאבדות ההמונית הגדולה ביותר מאז ג'ונסטאון. המשטרה מצאה במקום כ-340 גולגולות, אך ההערכה היא שבמקום נספו כ-530 בני אדם, מהם לפחות 78 ילדים. 
חקירת המשטרה העלתה כי אין מדובר בהתאבדות, אלא ברצח שתוכנן על ידי מוורינדה וקיבווטרה. עקבותיה של מוורינדה נעלמו לאחר השריפה, ולא ידוע אם הייתה בין הנספים או שהצליחה לברוח מהמדינה. גם גורלו של קיבווטרה לא ידוע. יש הטוענים שראו אותו חי לאחר השריפה, ואילו על פי סברות אחרות רצחה אותו מוורינדה. 
בחודשים הבאים, נתגלו בכמה מאתרי תפילה של התנועה דרום מערב אוגנדה קברי אחים, ובשנת 2002 פרסמה הוועדה האוגנדית לזכויות אדם דו"ח ובו הוערך אומדן המתים בכ-800.
ז'ורז'יניו (כדורגלן איטלקי)

קריירה

ז'ורז'יניו נולד בעיירה אימביטובה הנמצאת במדינת סנטה קטרינה בברזיל. בגיל 15 הוא עזב לאיטליה והצטרף למחלקת הנוער של הלאס ורונה. ביוני 2010, הושאל ז'ורז'יניו לקבוצת סמבוניפססה מהליגה השלישית באיטליה. בעונה זו ערך במדיה 31 הופעות ואף הבקיע שער וסיפק 10 בישולים. ב-4 בספטמבר 2011, ערך ז'ורז'יניו את הופעת הבכורה שלו במדיה של הלאס ורונה כמחליף בדקה ה-76.
ב-18 בינואר 2014 חתם ז'ורז'יניו בשורות נאפולי בחוזה של 4 וחצי שנים, הוא הבקיע את שער הבכורה שלו במשחק הגביע האיטלקי נגד רומא, הפך את התוצאה ל3-2 ובכך העלה את נאפולי לגמר הגביע . ב-5 העונות שלו בנאפולי ז'ורזיניו היה מהשחקנים הבולטים בקבוצה ונחשב לאחד הקשרים הטובים בסרייה א'.
ב-14 ביולי 2018 חתם ז'ורז'יניו בצ'לסי בחוזה ל-5 שנים, באותו היום, מאוריציו סארי שאימן את ז'ורז'יניו בנאפולי מונה למאמן הקבוצה. את שערו הראשון בקבוצה כבש במחזור הראשון של הפרמייר ליג בניצחון של צ'לסי על האדרספילד.

קריירת נבחרות

לז'ורז'יניו אזרחות איטלקית שמאפשרת לו לשחק בנבחרת איטליה, הוא זומן לצמד המשחקים נגד ספרד וגרמניה. הוא ערך את הופעת הבכורה שלו כמחליף בדקה ה-89 נגד ספרד.
ברוך משולם

ביוגרפיה

משולם נולד בשנת 1926 בעיר סופיה שבבולגריה לז'אק ורגינה. עד לפרוץ מלחמת העולם השנייה החזיקה המשפחה במפעל משגשג לנעלי גומי. בזמן המלחמה ירדה המשפחה מנכסיה וגורשה, כמו כל יהודי בולגריה, אל הפרובינציה הבולגרית. את הכשרתו כאדריכל רכש מיד לאחר המלחמה בפוליטכניקום בעיר הולדתו . את התואר קיבל ב-1948, ועבד כאדריכל בעיריית סופיה. בשנת 1950, לאחר קום מדינת ישראל, עלה משולם לישראל והתיישב בתל אביב. תחילה עבד במע"צ, ולאחר שנתיים של עבודה במשרדים, התגייס לשירות בצה"ל, אף שכבר היה בן 26. את שירותו הצבאי עשה בחיל ההנדסה, שם תכנן מבנים במחנות צה"ל. באותן שנים גם עסק בשרטוט פרספקטיבות עבור אדריכלים. ב-1955 פתח את משרדו העצמאי, שאליו הצטרפה ב-1964 אשתו, גילה, שהחלה ללמוד אדריכלות בטכניון לאחר נישואיהם.
במשך השנים אסף נתונים וצייר את אילנות היוחסין של משפחות הוריו, כ-7 דורות אחורה, ובשנת 1990 הוציא לאור, בהוצאה פרטית, ספר על תולדות משפחתו.
בשנת 2015 יצא ספרו המאגד סדרת רישומים של בניינים בתל אביב-יפו, אותם רשם במשך שנתיים ביד חופשית, בעט, ללא צללים וצבע.
לבני הזוג משולם שני ילדים ושישה נכדים.
הגנים הבוטניים של ברוקלין

הגנים הבוטניים של ברוקלין (באנגלית: Brooklyn Botanic Gardens) הוקמו בשנת 1910 וממוקמים בקצה הצפון מזרחי של פארק פרוספקט ברובע ברוקלין בעיר ניו יורק, במדינת ניו יורק שבארצות הברית.
הגנים נחשבים לאחד מהגנים הבוטניים הטובים ביותר בארצות הברית. בעיר ניו יורק גנים בוטניים נוספים - הגנים הבוטניים של ניו יורק הנמצאים ברובע ברונקס.
בשנת 2005 החל פרויקט לשיקום ושיפוץ הגן.
הגנים כוללים אזור של עצי דובדבן, גן ורדים ששטחו 4,000 מ"ר, גן יפני, גן סלעים, אוסף עצי בונסאי, וכן גן ריחות לעיוורים.

גן הוורדים על שם קנפורד

גן הוורדים על שם קנפורד נפתח ביוני 1928. הגן תוכנן על ידי האדריכלים הסביבתיים הארולד קאפרן ומונטגיו פרי, שהיה הבוטנאי של הגנים הבוטניים. בעת הקמתו היו מוצגים בגן למעלה מ-650 זני ורדים. כיום מוצגים בגן 1,200 זנים ו-5,000 שיחי ורדים.

עצי הדובדבן

בגן עצי הדובדבן למעלה מ-200 עצי דובדבן מ-42 זנים שונים. העצים נשתלו בגנים הבוטניים לאחר מלחמת העולם הראשונה והיו מתנה מממשלת יפן. בכל שנה באביב, בזמן שהעצים פורחים נערך בגן פסטיבל "סאקורה מטסוקי".

הגן היפני

הגן היפני תוכנן על ידי אדריכל הנוף היפני טאיקאו שיוטה. הגן נפתח לקהל בשנת 1915, וכולל מקדש שינטו קטן, אגם קרפיונים, בית תה יפני, מפל ואי קטן.

הגן השייקספירי

הגן השייקספירי הוא גן אנגלי המציג צמחים המוזכרים במחזותיו ושיריו של ויליאם שייקספיר. בגן 80 זני צמחים ופרחים המוזכרים ביצירותיו של שייקספיר.
לשכת הביון של הודו

היסטוריה

ב-1885 מונה סר צ'ארלס מק'גרגור לראש מחלקת המודיעין של הצבא הבריטי בהודו. מטרת מינויו הייתה מניעת היחידות הקיסריות של רוסיה באפגניסטן מלפלוש להודו הבריטית, חשש שהתקיים לאורך כל המאה ה-19.
ב-1909 נוסד משרד הביון הפוליטי ההודי באנגליה כתגובה להתפתחות הפעולות האנרכיסטיות בהודו.
ב-1921 המשרד נקרא "המודיעין הפוליטי ההודי" שהייתה ארגון פיקוח ממלכתי הכפוף למשרד ממשלת הודו ולמזכיר המשפטים והציבור.
יומני הנסיכה

העלילה

פרק זה דורש עריכה. אתם מוזמנים לתרום לוויקיפדיה ולערוך אותו. 
מיה תרמופוליס היא נערה בת חמש עשרה הלומדת בבית ספר פרטי וגרה עם אמה הגרושה, הלן תרמופוליס והחתול שלה, לואי השמן. למרות שמיה היא תלמידה ממוצעת וגרועה באלגברה, היא מאוד לא פופולרית, אבל יש לה שני חברים טובים: לילי מוסקוביץ ואחיה הגדול של לילי, מייקל מוסקוביץ. פעמים רבות מיה מרגישה שהיא בלתי נראית וכי אף אחד לא באמת שם לב אליה.
זמן קצר לפני יום הולדתה ה-16 של מיה, היא שומעת מאמה כי סבתה קלריס, מצד אביה מג'נוביה, מדינה באירופה, באה לבקרן. בהתחלה מיה לא רוצה לראות אותה, אבל מסכימה לאחר מכן. למחרת, מיה פוגשת את סבתה, בקונסוליה של ג'נוביה בפעם הראשונה, ומגלה שהיא המלכה. היא מגלה כי אביה היה יורש עצר של ג'נוביה ולאחר שאיבד את היכולת להביא ילדים, היא יורשת העצר והיורשת היחידה של ג'נוביה. היא נדהמת לגלות שהיא נסיכה. קלריס רוצה שמיה תחזור איתה לג'נוביה ותתפוס את מקומה כיורשת העצר.
אמה של מיה ואביה משכנעים אותה להשתתף ב"שיעורי נסיכה" לקראת חשיפתה לממשלת ג'נוביה, תחת פיקוח שומר הראש החדש שלה, ג'וזף (המכונה "ג'ו"). כדי להיראות נאה יותר בפני ממשלת ג'נוביה, מיה מקבלת מהפך מהספר האיטלקי פאולו.
כמה ימים מאוחר יותר, עיתון "סן פרנסיסקו כרוניקל" מגלה כי מיה היא היורשת של ג'נוביה. מי שפרסם את המידע הוא פאולו, כדי שכולם ידעו שהוא זה שגרם לנסיכה מיה להיראות כמו נסיכה. למרות זאת, קלאריס מתעלמת ומתכוננת לארוחה בהשתתפות בעלי מעמד חשובים במדינה, שבו מיה נוכחת ומושפלת בפומבי. יום אחרי ארוחת הערב, מיה מסכימה להופיע בתוכנית הטלוויזיה של לילי, "תשתקו ותקשיבו", ולצפות במופע של הלהקה של מייקל במוצאי שבת. ג'וש, הבחור שבו מיה מאוהבת, מזמין את מיה לבוא איתו לחוף בייקר, מסיבת חוף שנתית של בית הספר, והיא מסכימה בהתלהבות. היא זוכרת לספר למייקל שהיא תצפה בלהקה שלו בשבת הבאה, אבל שוכחת לספר ללילי על השינוי. מסיבת החוף מתנהלת טוב בהתחלה, אבל יוצאת משליטה כאשר לתקשורת מתגלה שמיה נמצאת שם. ג'וש מביך את מיה, בפומבי כשהוא מנשק אותה מול הצלמים. זה גורם לטירוף בין אמצעי התקשורת ולכעס מקלאריס. קלאריס מקבלת לאחר מכן הערה מג'ו, שאומר לה שהיא צריכה לזכור שלמרות שמיה היא נסיכה ויורשת העצר, מיה היא עדיין נכדתה. כדי לשחזר את הידידות שלה עם לילי ומייקל, מיה מזמינה אותם לנשף יום העצמאות של ג'נוביה, שם היא חייבת לגלות אם היא רוצה או לא רוצה לקבל את חובותיה כנסיכה. מיה בהתחלה מתכוונת לברוח לקולורדו כי היא רוצה להימנע מלנאום בטקס הכתרת יורש העצר (יש לה פחד מדיבור בפני קהל דבר הגורם לה לחוסר יכולת לדבר מול קהל), מיה מקבלת מסבתא שלה "יומן נסיכה" כמתנת יום הולדת 16 ובו היא מוצאת מכתב מאביה, שנכתב לפני מותו. לאחר שקראה את המכתב, מיה משנה את דעתה ועושה את דרכה לנשף, כשמתחיל לרדת גשם. במהלך הנסיעה המכונית נתקעת כשהיא מנסה לנסוע על גבעה תלולה, אך ג'ו מוצא אותה ומסיע אותה לנשף. עם הגעתה, מיה נואמת את הודעתה על קבלת תפקיד יורשת העצר. לאחר מכן, היא ומייקל יוצאים החוצה ומתנשקים. קלאריס וג'ו גם יוצאים מחוץ לקונסוליה, משלבים ידיים. הסצנה האחרונה, מראה את מיה טסה לג'נוביה עם סבתה ואמה, ועם החתול שלה. היא גם מביאה את לילי ומייקל בחופשת הקיץ וכאשר מיה מסיימת לכתוב ביומנה, היא מביטה למטה אל הקרקע מן החלון של המטוס, ורואה את הארמון של ג'נוביה.
אריק הארגן

ביוגרפיה

הארגן נולד ב-1968 וגדל במולדס, אילינוי. הוא קיבל את תואר ראשון בפילוסופיה מאוניברסיטת הארוורד ואת הדוקטורט שלו מבית הספר למשפטים של קולומביה, שם הוא היה עורך בכיר בכתב העת "Columbia Law Review" של בית הספר. 
בין השנים 1997–2003 היה הארגן שותף במטה שיקגו של משרד עורכי הדין וינסטון וסטראון, שם התמחה בדיני חברות, במיוחד בתחום מיזוגים ורכישות, ניירות ערך, וקרנות הון סיכון. בין השנים 2003–2005 שימש הארגן כסגן התובע הכללי של HHS בממשל ג'ורג 'בוש. בין השנים 2005–2007 שירת את המחלקה כממלא מקום מזכיר וממלא מקום סגן מזכיר. בשיתוף פעולה הדוק עם המזכיר מייק לוויט, הארגן פיקח על פעילות המחלקה. בנוסף, הוא הוביל מספר יוזמות במחלקה, כולל יישום ניהול סדר היום של הנשיא, במאבק נגד הטרור הביולוגי, והיערכות בריאות הציבור למצבי חירום.
הארגן עזב את הממשלה ב-2007 והצטרף למחלקת הבריאות במשרד עורכי הדין מקדרמוט וויל ואמרי. הארגן הצטרף לתרגול הפיתוח העסקי של משרד הבריאות וה-FDA במשרד עורכי הדין גרינברג טראוריג ביוני 2010. 
בשנת 2014 עבד הארגן על צוות המעבר של ברוס ראונר לאחר מינויו למושל מדינת אילינוי.
בעקבות בחירתו של דונלד טראמפ, היה הארגן בצוות המעבר של מחלקת הבריאות של הממשל. ב-15 במרץ 2017 הוכרז הארגן כסגן שר הבריאות ושירותי האנוש של ארצות הברית. השימוע שלו התקיים ב-7 ביוני 2017. מינויו של הארגן אושר על ידי הסנאט ב-4 באוקטובר 2017.

חיים אישיים

הארגן חי בפרברי שיקגו, אילינוי, עם אשתו, אמילי, ושני בניהם. האגן שימש פרופסור בבית הספר למשפטים של אוניברסיטת לואולה בשיקגו בתחום הוראת תקנות הבריאות והמשפט המינהלי.
קנדיס אקולה

ביוגרפיה

אקולה נולדה ביוסטון, טקסס, וגדלה באדג'ווד, פלורידה. משפחתה ממוצא אנגלי, צרפתי ונורווגי.יש לה אח קטן.
למדה בבית הספר התיכון "Lake Highland Preparatory". אביה, קווין, הוא מנתח לב וחזה ואמה, קרולין, הייתה מהנדסת סביבתית, וכיום היא עקרת בית. שני הוריה חברים במפלגה הרפובליקנית בפלורידה.

קריירה

אקולה שרה וכותבת שירים מגיל 14, כשהשיגה הצלחה בתחום לאחר שחתמה על חוזה בחברת תקליטים בהיותה בת 16. המוזיקה שלה צברה הצלחה בינלאומית, וכן היא ממשיכה לכתוב ולהקליט אותה. אלבום הבכורה שלה, "It's Always the Innocent Ones" יצא בדצמבר 2006 וזכה להצלחה גדולה ביפן.
אקולה ביצעה מספר הופעות אורח בסדרות: "איך פגשתי את אמא", "על טבעי", "גדולה מהחיים" ו"גריק". בשנת 2007, היא שיחקה את אמנדה בסרט ג'ונו. ביולי 2009, היא כיכבה בסרט האימה העצמאי "נערה מתה", המתאר שני נערים בתיכון שמגלים אישה אלמותית במקלט נטוש. באותה שנה היא החלה לשחק בסדרה "יומני הערפד". הסדרה זכתה להצלחה גדולה עם 4.91 מיליון צופים. בנוסף היה לה תפקיד קטן ב"האנה מונטנה: הסרט".
ביוני 2012, הצטרפה אקולה לסדרת היוטיוב "Dating Rules From My Future Self" כקלואי, בחורה בת 26 שחושבת שאהבה לא באמת קיימת. הסדרה זכתה ל-14 מיליון צפיות. בשנת 2013, הופיעה בקליפ של להקת "דה פריי" לשיר "Love Don't Die"

חיים אישיים

בשנת 2011, החלה אקולה לצאת עם המוזיקאי ג'ו קינג. הזוג התארס במאי 2013 ונישא ב-8 באוקטובר 2014 בניו אורלינס. לקינג שני ילדים מנישואיו הקודמים: אווה ואליס. באוגוסט 2015 נודע כי אלה בהיריון וב-15 בינואר 2016 נולדה בתם. 
אקולה היא אחת מתומכים רבים של פרויקט "It Gets Better", לצד עמיתיה לסדרה "יומני הערפד" מייקל טרבינו ואיאן סומרהולדר. פרויקט זה נועד למנוע התאבדות בקרב להט"ב, כשהוא מקושר לפרויקט טרבור.